โรงพยาบาลชุมแพ

โรงพยาบาลชุมแพ เป็นโรงพยาบาลทั่วไป (S) ประจำอำเภอชุมแพ จังหวัดขอนแก่น ประเภททุติยภูมิ (Secondary Care) ให้บริการรักษาทั้งผู้ป่วยในและผู้ป่วยนอก

 ประวัติ 
 โรงพยาบาลชุมแพ ได้รับอนุมัติให้ทำการก่อสร้างในปีงบประมาณ 2507 โดยยกฐานะจากสถานีอนามัยชั้นสอง เป็นสถานีอนามัยชั้นหนึ่ง และได้ก่อสร้างเสร็จ เมื่อวันที่ 1 กุมภาพันธ์ พ.ศ.2508 โดยมี นายแพทย์ ศรีธร ศาสตรี เป็นนายแพทย์หัวหน้าสถานีอนามัย ปี พ.ศ.2517 ได้รับการยกฐานะให้เป็นศูนย์การแพทย์และอนามัยโดยมี นายแพทย์ศรีธร ศาสตรี เป็นผู้อำนวยการศูนย์ฯ ปี พ.ศ.2519 ได้รับการยกฐานะเป็นโรงพยาบาล 10 เตียง ปี พ.ศ.2520 ได้รับงบประมาณขยายเป็นโรงพยาบาล 30 เตียง และได้ย้ายสถานที่ตั้งจากเดิมไปอยู่อีกฝั่งตรงข้าม ซึ่งเป็นที่ดินราชพัสดุ อยู่ติดกับแขวงการทางขอนแก่นที่ 2 ชุมแพ การก่อสร้างแล้วเสร็จในปี พ.ศ.2522 และเปิดให้บริการเมื่อเดือน กรกฎาคม พ.ศ.2523 โดยมีนายแพทย์อุทัย อุโฆษณาการ เป็นผู้อำนวยการ และทำการเปิดอย่างเป็นทางการเมื่อวันที่ 14 มกราคม พ.ศ.2524

ปี พ.ศ.2525 ได้รับงบประมาณขยายเป็นโรงพยาบาลชุมชน 60 เตียง การก่อสร้างแล้วเสร็จเมื่อเดือนกรกฎาคม พ.ศ.2526 และเปิดดำเนินการมาจนถึงปัจจุบันโดยมีนาย แพทย์อุทัย อุโฆษณาการ เป็นผู้อำนวยการและได้รับงบประมาณให้ขยายเป็นโรงพยาบาล 120 ในปี พ.ศ.2538 ปี พ.ศ.2539 ได้รับงบประมาณก่อสร้างตึกผู้ป่วยนอก โดยทำการก่อสร้างบนพื้นที่เดิมตึกผู้ป่วยใน (30 เตียงเก่า) ก่อสร้างแล้วเสร็จปี พ.ศ.2540 และได้เปิดให้บริการในปี พ.ศ.2541 ปี พ.ศ.2548 ได้รับงบประมาณก่อสร้างอาคารคลอดและผู้ป่วยใน 5 ชั้น แบบเลขที่ 8791(ตอกเสาเข็ม) เริ่มก่อสร้างปี พ.ศ.2549 กำหนดแล้วเสร็จในเดือนตุลาคม พ.ศ.2550 ปี พ.ศ.2551 ได้รับงบประมาณก่อสร้างอาคารรักษาพยาบาล โรงพยาบาลขนาด 400 เตียง แบบเลขที่ 8816 อาคาร คสล.4 ชั้น ดำเนินการก่อสร้างปี พ.ศ.2551 กำหนดแล้วเสร็จปี พ.ศ.2553 

 โรงพยาบาลชุมแพ มีเนื้อที่ทั้งหมด 2 ส่วน ดังนี้

ส่วนที่ 1 เป็นพื้นที่โรงพยาบาล มีเนื้อที่ 19 ไร่ 3 งาน ตารางวา และปี 2554 กรมธนารักษ์อนุมัติให้ใช้พื้นที่แขวงการทางขอนแก่นที่ 2 ชุมแพ ส่งคืนเพิ่ม 2 ไร่ 2 งาน

บ้านพักเจ้าหน้าที่และอาคารสถานที่ทำการศูนย์สุขภาพชุมชนศรีมงคลและศูนย์สุขภาพชุมชนสันติสุข มีเนื้อที่ 30 ตารางวา รวมเนื้อที่ 2 ส่วน 12 ไร่ 45 งาน

 บุคลากรทางการแพทย์เฉพาะทาง 

 เวชศาสตร์ครอบครัว
 เวชศาสตร์ฟื้นฟู
 กุมารเวชศาสตร์
 จักษุวิทยา
 จิตเวชศาสตร์
 รังสีวิทยาทั่วไป
 รังสีวิทยาวินิจฉัย
 วิสัญญีวิทยา
 เวชปฏิบัติทั่วไป
 เวชศาสตร์ฉุกเฉิน
 ศัลยศาสตร์
 ศัลยศาสตร์ออร์โธปิดิกส์
 สูติศาสตร์-นรีเวชวิทยา
 โสต ศอ นาสิกวิทยา
 อายุรศาสตร์
 แพทย์เพิ่มพูนทักษะ
 พยาธิวิทยากายวิภาค
 อาชีวเวชศาสตร์
 ศัลยศาสตร์ยูโร
 เวชศาสตร์ป้องกัน
 ทันตกรรมทั่วไป
 ทันตกรรมประดิษฐ์

 หน่วยงานภายใน 
องค์กรแพทย์
องค์กรพยาบาล 
กลุ่มงานเภสัชกรรม
กลุ่มงานเทคนิคการแพทย์และพยาธิวิทยาคลินิก
กลุ่มงานอายุรกรรม 
กลุ่มงานสุขศึกษา 
กลุ่มงานจักษุวิทยา
ฝ่ายการเจ้าหน้าที่
ศูนย์เทคโนโลยีสารสนเทศ

 อาคารและสถานที่ 
อาคารผู้ป่วยนอกและอุบัติเหตุฉุกเฉิน
อาคารอุบัติเหตุฉุกเฉิน (หลังเก่า)
อาคารวินิจฉัยและรักษา (กลุ่มงานรังสีวิทยา, กลุ่มงานเทคนิคการแพทย์)
อาคารอาชีวเวชกรรมและทันตกรรม (อาคารผู้ป่วยนอกหลังเก่า)
อาคารเวชศาสตร์ฟื้นฟู
อาคารโสต ศอ นาสิก จักษุ
อาคารศัลยกรรม
อาคารคลอด (หอผู้ป่วยสูติ-นรีเวช, หอผู้ป่วยกุมารเวชกรรม)
อาคารอายุรกรรม
อาคารแจวตระกูล (ศูนย์อาหาร)
อาคารสนับสนุนและบริการ
ศูนย์เทคโนโลยีสารสนเทศ

 อ้างอิง 

 โรงพยาบาลชุมแพ

 แหล่งข้อมูลอื่น 
 สำนักงานสาธารณสุขจังหวัดขอนแก่น 
 ระบบรายงานทรัพยากรสาธารณสุข 

หมวดหมู่:โรงพยาบาลในจังหวัดขอนแก่น
หมวดหมู่:สิ่งก่อสร้างในอำเภอชุมแพ
หมวดหมู่:โรงพยาบาลทั่วไปในประเทศไทย
ชุมแพ
หมวดหมู่:ก่อตั้งในประเทศไทยในปี พ.ศ. 2507